section_heading: Ime
paragraph_text: Na gradilištu dječjeg igrališta nađeni su ostaci dječaka koji je ubijen hicem u glavu i teško mu je odrediti identitet. Nađena je i njegova torba za knjige koja policiju odvede u osnovnu školu iz koje su 1978. nestala četvorica dječaka koji nikad nisu nađeni. Detektivu Stableru pridruži se forenzičarka Millie Vizcarrondo (Paula Graces) koja je već pregledala policijske dosjee. Ispostavi se da ostaci pripadaju Juanu Alvarezu, jednomu od nestale četvorice dječaka, a sumnja padne na Roberta Sawyera (Richard Bright), podvornika koji se sprijateljio s dječacima i često ih pozivao da mu pomažu u poslu.